|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΑΠΟΚΕΝΤΡΩΜΕΝΗ ΔΙΟΙΚΗΣΗ ΠΕΛ/ΝΗΣΟΥ, ΔΥΤ. ΕΛΛΑΔΑΣ & ΙΟΝΙΟΥ****ΓΕΝ. Δ/ΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ****ΔΙΕΥΘΥΝΣΗ ΔΙΟΙΚΗΣΗΣ****ΤΜΗΜΑ ΠΡΟΣΩΠΙΚΟΥ**Ταχ. Δ/νση: Ν.Ε.Ο. Πατρών-Αθηνών 28T.K: 264.41Πληροφορίες: Ελ. ΠολυμέρουΤηλέφωνο: 2613.600.166e-mail: epolymerou@apd-depin.gov.gr  |  | **ΕΞ. ΕΠΕΙΓΟΝ****Με email**  Πάτρα, 21.04.2022 Αρ. Πρωτ.: **63318** **ΠΡΟΣ:**Όλες τις Υπηρεσίες αρμοδιότητας Α.Δ.Π.Δ.Ε & Ι. (υπόψη Προϊσταμένων) |

**ΘΕΜΑ:** «Μέτρα και ρυθμίσεις στο πλαίσιο της ανάγκης περιορισμού της διασποράς του κορωνοϊού (76η Εγκύκλιος)».

Σχετ.: Όλες οι σχετικές με το θέμα εγκύκλιοι.

Σας διαβιβάζουμε την κάτωθι εγκύκλιο του Υπουργείου Εσωτερικών **ΔΙΔΑΔ/Φ.69/205/οικ.6325/18-04-2022 (ΑΔΑ: ΨΛΧ046ΜΤΛ6-ΣΦΦ)** αναφορικά με το αντικείμενο του θέματος και παρακαλούμε όπως με ευθύνη των προϊσταμένων των υπηρεσιών ενημερωθούν με κάθε πρόσφορο τρόπο οι υπάλληλοι αρμοδιότητάς σας.

Επίσης διαβιβάζεται η αριθμ**. Δ1α/ΓΠ.οικ. 22206/15-04-2022 (ΦΕΚ Β΄ 1882) ΚΥΑ** «Έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας, για το διάστημα **από το Δευτέρα, 18 Απριλίου 2022 και ώρα 6:00 έως και την Κυριακή, 1 Μαΐου 2022 και ώρα 6:00**.».

Τα Τμήματα Τοπικής Αυτοδιοίκησης & Νομικών Προσώπων παρακαλούνται για την ενημέρωση των Νομικών Προσώπων εποπτείας τους, καθώς και των ΟΤΑ α΄ και β΄ βαθμού.

* Σύμφωνα με την **παρ. 3 του άρθρου 1 της ισχύουσας ΚΥΑ**, εξακολουθεί να ισχύει ότι «3. *Όλοι οι εργαζόμενοι του δημοσίου και ιδιωτικού τομέα που δεν είναι πλήρως εμβολιασμένοι ή νοσήσαντες υπό την έννοια των παρ. 2 και 3 του άρθρου 9 αντιστοίχως και παρέχουν εργασία με φυσική παρουσία εντός ή εκτός των εγκαταστάσεων της υπηρεσίας τους* ***υποχρεούνται σε διενέργεια διαγνωστικού ελέγχου δύο (2) φορές την εβδομάδα*** *με τη μέθοδο μοριακού ελέγχου (PCR) ή με τη χρήση ταχείας ανίχνευσης αντιγόνου κορωνοϊού COVID-19 (rapid test) σε ιδιωτικά διαγνωστικά εργαστήρια, όπως ορίζονται στο π.δ. 84/2001 (Α’ 70), ή σε ιδιωτικές κλινικές ή σε φαρμακεία ή σε ιδιώτη γιατρό, με δική τους δαπάνη, σύμφωνα με την υπό στοιχεία Δ1α/Γ.Π.οικ.55570/12.9.2021 (Β’ 4207) κοινή υπουργική απόφαση, όπως τροποποιήθηκε με την υπό στοιχεία Δ1α/Γ.Π.οικ.69461/5.11.2021 (Β’ 5163) όμοια απόφαση, και την υπό στοιχεία Δ1α/Γ.Π.οικ.64232/15.10.2021 (Β’ 4766) κοινή υπουργική απόφαση, όπως τροποποιήθηκε με την υπό στοιχεία Δ1α/Γ.Π.οικ.69459/5.11.2021 (Β’ 5165) όμοια απόφαση, αντιστοίχως, όπως εκάστοτε ισχύουν.*».
* Όσον αφορά τη στελέχωση των υπηρεσιών του Δημοσίου επισημαίνεται ότι οι δημόσιες υπηρεσίες **τελούν εφεξής σε πλήρη λειτουργία με αυτοπρόσωπη παρουσία όλου του προσωπικού**, συμπεριλαμβανομένων των υπαλλήλων που ανήκουν στις ομάδες αυξημένου κινδύνου βάσει της υπό στοιχεία ΔΙΔΑΔ/Φ.64/420/16446/17.9.2020 κοινής απόφασης των Υπουργών Υγείας και Εσωτερικών, Β’ 4011). Ωστόσο, ειδικότερα, οι υπάλληλοι του Δημοσίου που ανήκουν στις ομάδες αυξημένου κινδύνου (υποπερ. 1.1–1.11 της περ. 1 της υπό στοιχεία ΔΙΔΑΔ/Φ.64/420/16446/17.9.2020 κοινής απόφασης των Υπουργών Υγείας και Εσωτερικών), παρέχουν την εργασία τους με αυτοπρόσωπη παρουσία, κατά προτίμηση σε θέσεις που δεν έχουν επαφή με κοινό.
* **Καταργείται εφεξής το μέτρο της σταδιακής προσέλευσης των εργαζομένων στην εργασία**.
* Η εξυπηρέτηση του κοινού εφεξής μπορεί να γίνεται, **όχι πάντως αποκλειστικά, κατόπιν προγραμματισμένου ραντεβού.** Ως εκ τούτου, η εξυπηρέτηση του κοινού στις δημόσιες υπηρεσίες πραγματοποιείται σύμφωνα με τα παγίως οριζόμενα στις οικείες διατάξεις αλλά είναι δυνατή και η συνέχιση της εξυπηρέτησης του κοινού κατόπιν προγραμματισμένου ραντεβού, χωρίς όμως να είναι δυνατόν αυτός να ορίζεται ως αποκλειστικός τρόπος εξυπηρέτησης του κοινού.
* Υπενθυμίζεται ότι το κοινό εισέρχεται στις δημόσιες υπηρεσίες κατόπιν υποχρεωτικής επίδειξης κατά την είσοδο: [α] πιστοποιητικού εμβολιασμού, σύμφωνα με την παρ. 2 του άρθρου 9 της ΚΥΑ ή [β] πιστοποιητικού νόσησης, σύμφωνα με την παρ. 3 του άρθρου 9 της ΚΥΑ ή [γ] βεβαίωσης αρνητικού διαγνωστικού ελέγχου για κορωνοϊό COVID-19 (PCR ή rapid test), σύμφωνα με την παρ. 3 του άρθρου 9 της ΚΥΑ. Οι ανήλικοι από τεσσάρων (4) έως και δεκαεπτά ετών, δύνανται να προσκομίζουν, εναλλακτικά, δήλωση αρνητικού αυτοδιαγνωστικού ελέγχου (self-test),σύμφωνα με τις παρ. 3 και 4 του άρθρου 9 της ΚΥΑ. Εξαιρούνται από την εφαρμογή του παρόντος σημείου απολύτως κατεπείγουσες περιπτώσεις, ιδίως πρόσβασης σε αστυνομικά τμήματα, που δεν επιδέχονται αναβολής.

**Ο Συντονιστής Α.Δ.Π.Δ.Ε. & Ι.**

 **ΝΙΚΟΛΑΟΣ ΠΑΠΑΘΕΟΔΩΡΟΥ**

**ΚΟΙΝΟΠΟΙΗΣΗ:**

1. Γραφείο Συντονιστή
2. Συντονίστριαδιαχείρισης COVID-19, & αναπληρώτρια αυτής,για το σύνολο των Υπηρεσιών αρμοδιότητας της Α.Δ.Π.Δ.Ε. & Ι.
3. Γενική Δ/νση Εσωτερικής Λειτουργίας
4. Γενική Δ/νση ΧΩ.ΠΕ.ΠΟΛ.
5. Γενική Δ/νση Δασών & Αγροτικών Υποθέσεων
6. Δ/νση Πληροφορικής & Επικοινωνιών (για ανάρτηση των εγκυκλίων στην ιστοσελίδα της υπηρεσίας)

**ΕΣΩΤΕΡΙΚΗ ΔΙΑΝΟΜΗ: (για ενέργειες)**

* Τμήμα Γραμματείας & Πληροφόρησης Πολιτών (για ανάρτηση στον πίνακα ανακοινώσεων)